User:Nicat Əliyev/sandbox

Ramiz Əliyev (psixologiya elmləri doktoru, professor) Ramiz Əliyev 1954-cü il 9 noyabrda Gədəbəy rayonunda anadan olub. 1975-i ildə Azərbaycan Pedaqoji Xarici Dillər İnstitutunun ingilis dili fakültəsini bitirib. Moskva şəhərində ümumi və pedaqoji psixologiya üzrə aspirantura təhsili almışdır. 1985-ci ildə Kiyev şəhərində namizədlik dissertasiyası müdafiə edərək psixologiya elmləri namizədi elmi dərəcəsi qazanmışdır. 2004-cü ildə Bakı Dövlət Universitetində doktorluq dissertasiyası müdafiə edərək psixologiya elmləri doktoru elmi adı almışdır. Professor Ramiz Əliyev «Şagird şəxsiyyətinin formalaşmasında milli xüsusiyyətlərin nəzərə alınması» (1995), «Şəxsiyyət və onun formalaşmasının etnopsixoloji əsasları» (2000), «Psixologiya» (2003), «Məktəbə psixoloji xidmətin aktual məsələləri» (2004), «Psixologiya tarixi» (2006), «Etnopsixologiya: Qloballaşma və millilik» (2007), «Mentalitet» (2008) və s kitabların müəllifidir. Məqalələri Kanada, Rusiya, Amerika Birləşmiş Ştatlarında çap edilmişdir. 2006-cı ildə Azərbaycan Respublikasının Prezidentinin fərmanı ilə «Azərbaycan Respublikasının Əməkdar Müəllimi» fəxri adı verilmişdir. Professor Ramiz Əliyev hazırda Azərbaycan Dövlət Pedaqoji Universitetinin Psixologiya kafedrasının müdiridir. Azərbaycan Respublikası Prezidenti yanında Ali Attestasiya Komissiyasının üzvüdür. Ailəlidir iki oğlu var.